ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
தமிழகம் உள்ளிட்ட 6 மாநிலங்களில் தினசரி கொவிட் பாதிப்பு தொடர்ந்து அதிகரிப்பு
தமிழ்நாடு, மகாராஷ்டிரா, பஞ்சாப், கர்நாடகா, மத்தியப் பிரதேசம், குஜராத் ஆகிய ஆறு மாநிலங்களில் அன்றாட கொவிட் புதிய பாதிப்புகள் தொடர்ந்து அதிகரித்து வருகின்றன.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில் இந்த மாநிலங்களில் மட்டும் 78.56 விழுக்காடு பதிவாகியுள்ளது.
கடந்த 24 மணி நேரத்தில் 56,211 பேர் புதிதாக பாதிக்கப்பட்டுள்ளனர். அதிகபட்சமாக மகாராஷ்டிராவில் 31,643 பேரும், பஞ்சாபில் 2,868 பேரும், கர்நாடகாவில் 2,792 பேரும் புதிதாக தொற்றுக்கு ஆளாகியுள்ளனர்.
இந்தியாவில் தற்போது 5,40,720 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 4.47 சதவீதமாகும்.
இன்று காலை 7 மணி வரை, 10,07,091 முகாம்களில் 6.11 கோடி  பயனாளிகளுக்கு கொவிட் தடுப்பூசி செலுத்தப்பட்டுள்ளது.
73-வது நாளான நேற்று  நாடு முழுவதும் 5,82,919 பேருக்கு தடுப்பூசி வழங்கப்பட்டது.
நாட்டில் குணமடைந்தவர்களின் எண்ணிக்கை 1,13,93,021 ஆக  இன்று பதிவாகியுள்ளது. கடந்த 24 மணிநேரத்தில் 37,028 பேர் புதிதாக குணமடைந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1708375
தொலைதொடர்பு மற்றும் தகவல் தொழில்நுட்ப அமைச்சகம்
இந்திய அஞ்சலக பணப்பட்டுவாடா வங்கி மூலம் வீடு நோக்கி வரும் வங்கி சேவைகள்; திரு. மனோஜ் சின்ஹா
இந்திய அஞ்சலக பணப்பட்டுவாடா வங்கி தொடங்கப்படுவது நாட்டில் வங்கித் துறையின் தாக்கம் மற்றும் அணுக்கத்தை குறிப்பிடத்தக்க அளவுக்கு விரிவுபடுத்தும் என மத்திய தொடர்புத்துறை இணையமைச்சர்  திரு. மனோஜ் சின்ஹா தெரிவித்தார்.
அஞ்சலகங்கள் மூலம் வங்கிச் சேவைகளை மக்களுக்கு அளிக்கும் இந்திய அஞ்சலக பணப்பட்டுவாடா வங்கியை வரும் செப்டம்பர் 1ம் தேதி பிரதமர் தொடங்கி வைக்கிறார்.
இதற்கான திட்ட மதிப்பீட்டை திருத்தி அமைக்க மத்திய அமைச்சரவை இன்று ஒப்புதல் அளித்தது.
இது குறித்து செய்தியாளர்களிடம் பேசிய திரு. மனோஜ் சின்ஹா, இதுவரை நிதி சேவைகளை அணுகாத, வங்கிச் சேவைகளை பெறாதவர்களுக்கு அஞ்சல்காரர்கள் வங்கியாளர்களாக மாறுவார்கள் என்றார். இதன் மூலம் வங்கி கிளைகளின் எண்ணிக்கை இரு மடங்காக அதிகரித்து 2.90 லட்சமாக உயரும் என்றும் அவர் கூறினார். வங்கிச் சேவைகள் சாமானிய மனிதர்களின் வீட்டு வாசல்களுக்கு சென்று அளிக்கப்படுவதாகவும் அவர் தெரிவித்தார்.
புதுதில்லியில் நடைபெறும் விழாவில் இந்த திட்டத்தை பிரதமர் தொடங்கி வைக்கிறார். அதேவேளையில் நாடுமுழுவதும் 650 இந்திய அஞ்சலக கிளைகளிலும் மேலும் 3,250 அஞ்சலக முனையங்களிலும் பணப்பட்டுவாடா வங்கி செயல்படத் தொடங்கும்.
(Visitor Counter : 120
சிறப்பு சேவைகள் மற்றும் கட்டுரைகள்
இந்தியன்ஆயில் நிறுவனத்தின் தமிழ்நாடு மற்றும் புதுச்சேரியின் செயல் இயக்குநர் மற்றும் மாநிலத் தலைவராக திரு. வி சி அசோகன் பொறுப்பேற்றார்
திரு.வி சி.அசோகன் இந்தியன் ஆயில் நிறுவனத்தின் தமிழ்நாடு மற்றும் புதுச்சேரியின் செயல் இயக்குநர் மற்றும் மாநிலத் தலைவராக பொறுப்பேற்றுள்ளார். மேலும் தமிழ்நாடு மற்றும் புதுச்சேரி மாநிலங்களின் எண்ணெய் நிறுவனங்களின் மாநில அளவிலான ஒருங்கிணைப்பாளராகவும் அவர் செயலாற்ற உள்ளார்.
தமிழ்நாட்டின் தஞ்சாவூர் மாவட்டத்தைச் சேர்ந்த இவர் ரீஜினல் இன்ஜினியரிங் காலேஜ், திருச்சிராப்பள்ளி வர்த்தக மேலாண்மைப் பிரிவில் முதுகலை பட்டம் பெற்றவர்.திரு.அசோகன் கேரளா, கர்நாடகா, தமிழ்நாடு உத்தரபிரதேசம் குஜராத் போன்ற பல மாநிலங்களிலும் மார்க்கெட்டிங் பிரிவில் பல்வேறு தலைமை பதவிகளையும் வகித்து வந்துள்ளார்.
திரு. அசோகன் இந்த பதவியை ஏற்றுக்கொள்ளும் முன் கேரள மாநிலத்தின் செயல் இயக்குநராகவும் மாநில தலைமை பொறுப்பினையும் வகித்துள்ளதோடு அங்கு பல முன்முயற்சிகளுக்கு வழிகாட்டுதல்களையும் அளித்துள்ளார். அவர் பல நாடுகளுக்கு பயணம் செய்துள்ளதோடு எண்ணெய் மற்றும் எரிவாயுத் துறையில் உலக அளவிலான முன்னணி நிறுவனங்கள் மற்றும் அமைப்புகளுடன் இணைந்து செயலாற்றி வந்துள்ளார்.
இந்தியன் ஆயில் நிறுவனத்தின் தென் மண்டலதலைமை பொது மேலாளர்  திரு வி. வெற்றிசெல்வகுமார் வெளியிட்ட செய்திக்குறிப்பில் இதனை தெரிவித்துள்ளார்.
----
(Visitor Counter : 17
குடியரசுத் துணைத் தலைவர் செயலகம்
இந்தியா பொது மருந்து தயாரிப்பின் சர்வதேச தலைநகரமாக ஆக்கப்பட வேண்டும்: குடியரசுத் துணைத் தலைவர்
இந்தியாவை பொது மருந்து தயாரிப்பின் தலைநகரமாக்க மருந்து தயாரிப்புத் துறை பணியாற்ற வேண்டும் என்று குடியரசுத் துணைத் தலைவர் திரு. எம். வெங்கையா நாயுடு கூறியுள்ளார்.
நொய்டாவில் உள்ள அமிட்டி பல்கலைக்கழகத்தில் நடைபெற்ற இந்திய மருந்து தயாரிப்பு துறையின் 70-வது மாநாட்டில் உரையாற்றிய அவர், உலகளவில் பொது மருந்துகள் தயாரிப்புத் துறையில் இந்தியா முன்னணியில் இருப்பதாகக் கூறினார். பொது மருந்துகளின் ஏற்றுமதியில் சர்வதேச அளவில் இந்தியாவின் பங்களிப்பு 20 சதவீதமாக இருப்பது அதன் அளவில் மட்டுமல்ல இத்துறையின் தரம் மற்றும் விலை நிர்ணய திறனுக்கும் ஒரு எடுத்துக்காட்டாக இருப்பதாக அவர் கூறினார்.
பொது மருந்துகளை பொறுத்தவரை உலகளவில் முன்னணியில் இருக்கும் இந்தியா, இந்திய மருத்துவ முறைகளையும் முன்னெடுத்துச் செல்ல வேண்டும் என்றார் அவர்.
பெரும் நிறுவனங்களுக்குரிய சமூகப் பொறுப்பையும் கடந்து மருந்து தயாரிக்கும் நிறுவனங்கள் உயிர் காக்கும் மற்றும் தேவையான மருந்துகளை அதனை வாங்க இயலாதவர்களுக்கு வழங்க வேண்டும் என்று குடியரசுத் துணைத் தலைவர் கூறினார்.
மருந்து தயாரிப்புத் துறை அரசாங்கத்தின் முன்னுரிமை பெற்றது என்று கூறிய திரு. நாயுடு, தொழில்நுட்பம், புதுமை மற்றும் ஆராய்ச்சியைப் பயன்படுத்தி இத்துறையின் உள்ளார்ந்த திறனை வெளிக்கொணர வேண்டும் என்றார்.
பிரதான் மந்திரி கவுஷல் விகாஸ் யோஜனா திட்டத்தின் கீழ் தேசிய திறன் மேம்பாட்டுக் கழகம் மருந்து துறை சார்ந்த இளங்கலை மற்றும் முதுகலை பட்டதாரிகளின் 60 பணி பங்களிப்புகளை அடையாளம் கண்டு இருப்பதாக திரு.நாயுடு கூறினார்.
மாநாட்டின் தொடக்க விழாவில் நாடெங்கிலுமிருந்து 5000-க்கும் மேற்பட்டோர் பங்கேற்றனர். முன்னதாக முன்னணி மருந்து தயாரிக்கும் நிறுவனங்களின் தலைமை நிர்வாக அதிகாரிகளோடு
திரு. நாயுடு கலந்துரையாடினார்.
சட்டம் மற்றும் நீதித்துறை அமைச்சகம்
ராஜஸ்தான் உயர்நீதிமன்றத் தலைமை நீதிபதி நியமனம்
ராஜஸ்தான் உயர்நீதிமன்றத் தலைமை நீதிபதியாக திரு மணீந்திர மோகன் ஸ்ரீவஸ்தவா நியமிக்கப்பட்டுள்ளார். இந்திய அரசியல் சட்டத்தின் 223-வது பிரிவு அளித்துள்ள அதிகாரத்தின்படி குடியரசுத் தலைவர் இந்த நியமன அறிவிப்பை 04.03.2022-ல் வெளியிட்டுள்ளார். இந்த அறிவிப்பு 07.03.2022-ல் இருந்து அமலுக்கு வரும்.
திரு மணீந்திர மோகன் ஸ்ரீவஸ்தவா ராஜஸ்தான் உயர்நீதிமன்ற மூத்த நீதிபதியாகப் பணியாற்றுகிறார். மத்திய சட்டம் மற்றும் நீதி அமைச்சகத்தின் நீதித்துறை  இந்தத் தகவலை தெரிவித்துள்ளது.
எஃகுத்துறை அமைச்சகம்
கர்நாடகாவில் உள்ள ஜேஎஸ்டபிள்யூ விஜயநகர் எஃகு ஆலையில் ஆண்டுக்கு 5 மில்லியன் டன் எக்கு தயாரிக்கும் புதிய திட்டம்: மத்திய அமைச்சர் திரு ராம் சந்திர பிரசாத் சிங் அடிக்கல் நாட்டினார்
கர்நாடக மாநிலம் பல்லாரியில் உள்ள ஜேஎஸ்டபிள்யூ விஜயநகர் எஃகு ஆலையில் ஆண்டுக்கு 5 மில்லியன் டன் எஃகு தயாரிக்கும் திட்டத்துக்கு மத்திய அமைச்சர் திரு ராம் சந்திர பிரசாத் சிங் இன்று அடிக்கல் நாட்டினார். இந்த விரிவாக்க திட்டம் ஜேஎஸ்டபிள்யூ விஜயநகர் மெட்டாலிக்ஸ் நிறுவனம் மூலம் மேற்கொள்ளப்படுகிறது. இது ஜேஎஸ்வி எஃகு நிறுவனத்தின் துணை நிறுவனம். இந்த திட்டத்துக்கு ரூ.15,000 கோடி முதலீடு செய்ய இந்த நிறுவனம் திட்டமிட்டுள்ளது. இது 2024ம் ஆண்டு நிறைவடையும் என எதிர்பார்க்கப்படுகிறது. ஜேஎஸ்டபிள்யூ எஃகு நிறுவனத்தின் தலைவர் திரு சாஜன் ஜிந்தால் முன்னிலையில் இந்த அடிக்கல் நாட்டு விழா நடந்தது.
இந்நிகழ்ச்சியில் பேசிய மத்திய அமைச்சர் திரு ராம் சந்திர பிரசாத் சிங், வலுவான இந்தியாவை உருவாக்குவதில் ஜேஎஸ்டபிள்யூ எஃகு நிறுவனத்தின் பங்களிப்பை பாராட்டினார். உலகத்தரத்திலான எஃகு கிடைக்கச் செய்வதிலும், எஃகு அமைச்சகத்தின் முன்னேற்ற திட்டங்களுக்கும், இந்த விரிவாக்க திட்டம் உதவும் எனவும் மத்திய அமைச்சர் திரு ராம்சந்திர பிரசாத் சிங் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1788433
சுகாதாரம் மற்றும் குடும்ப நலத்துறை அமைச்சகம்
இந்தியா ஒரே நாளில் ஒன்பது லட்சம் பரிசோதனைகளை செய்து புதிய சாதனையைப் படைத்துள்ளது
ஒரே நாளில் 57,584 பேர் குணமடைந்து புதிய சாதனை
சிகிச்சை பெறுபவர்களைவிட 13 லட்சம் பேர் அதிகமாக குணமடைந்துள்ளனர்
இந்தியா, கொவிட்-19 பரிசோதனையில் மற்றுமொரு சாதனை படைத்துள்ளது. ஒரே நாளில், இதுவரை இல்லாத அளவில் கிட்டதட்ட ஒன்பது லட்சம் பரிசோதனைகள் மேற்கொள்ளப்பட்டுள்ளன. இதுவரை மொத்தம் 3,09,41,264 பரிசோதனைகள் செய்யப்பட்டுள்ளன.
சோதனைகளின் எண்ணிக்கை அதிகரித்தாலும், கொவிட்-19 தொற்று உறுதிப்படுத்தப்பட்டவர்களின் எண்ணிக்கை குறைவாகவே உள்ளது . இது வாரந்திர தேசிய சராசரியை விட குறைவுதான்.
கடந்த ஒரே நாளில் அதிகபட்சமாக 57,584 பேர் குணமடைந்துள்ளனர். இது பாதிக்கப்பட்டவர்களின் எண்ணிக்கையைவிட அதிகமாகும். தீவிர பரிசோதனைகள், தனிமைப்படுத்துதல் மற்றும் தரமான மருத்துவச் சிகிச்சைகள் ஆகியவற்றால் குணமடைந்தவர்களின் எண்ணிக்கை 19 லட்சத்தைக் கடந்துள்ளது . மருத்துவக் கண்காணிப்பில் உள்ளவர்களைவிட தொற்றிலிருந்து குணமடைந்தவர்களின் எண்ணிக்கை 13 லட்சத்துக்கும் அதிகமாகியுள்ளது .
இந்தியாவில் நாள்தோறும் குணமடைந்தவர்களின் எண்ணிக்கை 73.18 சதவீதம் அதிகரித்துள்ள அதே சமயத்தில், உயிரிழப்பு 1.92 சதவீதமாகக் குறைந்துள்ளது. மாநில மற்றும் யூனியன் பிரதேச அரசுகள், மத்திய அரசின் ஒருங்கிணைப்புடன் கவனமாக செயல்பட்டதால் கொவிட்-19 தொற்றினால் உயிரிழந்தவர்களின் எண்ணிக்கை குறைவாகக் காணப்படுகிறது.
மருத்துவ சிகிச்சை தேவைப்படுவோரின் எண்ணிக்கை 6,73,166 மட்டுமே. இது, கொவிட்-19 தொற்று உறுதிப்படுத்தப்பட்டுள்ளவர்களில் 24.91 விழுக்காடுதான். இந்தக் குறைவான எண்ணிக்கை நோய்த் தொற்றுக் குறைவதைக் காட்டுகிறது.
இந்தியாவில் மருத்துவப் பரிசோதனை ஆய்வகங்களின் எண்ணிக்கை அதிகரிக்கப்பட்டுள்ளதால், கொவிட்-19 பரிசோதனைகளின் எண்ணிக்கையும் அதிகரித்துள்ளது. இதன் காரணமாக அரசு ஆய்வகங்கள் 971, தனியார் ஆய்வகங்கள் 505 என மொத்த ஆய்வகங்களின் எண்ணிக்கை 1476 ஆக உயர்ந்துள்ளது. இதன் விவரங்கள்:
- ரியல்-டைம் ஆர்டி பிசிஆர் அடிப்படையிலான சோதனைக்கூடங்கள்: 755 
- ட்ரூநேட் அடிப்படையிலான சோதனைக் கூடங்கள்: 604 
- சிபிஎன்ஏஏடி அடிப்படையிலான சோதனைக் கூடங்கள்: 117 
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA
--------
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 135.99 கோடியைக் கடந்தது
நாட்டில் கடந்த 24 மணி நேரத்தில் 70,46,805 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 135.99 கோடியைக்  கடந்தது. 1,42,79,769 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,886 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,41,62,765 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.38 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 50 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 7,447 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 86,415 ஆக உள்ளது; இது கடந்த 566 நாட்களில் மிகக் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.25 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,59,952 கொவிட் பரிசோதனைகள் செய்யப்பட்டன. இதுவரை சுமார் 66.15 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 33 நாட்களில் 1 சதவீதத்திற்கும் குறைவாக நீடித்து, தற்போது 0.63 சதவீதமாக உள்ளது. தினசரித் தொற்று விகிதம் 0.59 சதவீதமாக பதிவாகியுள்ளது. இந்த எண்ணிக்கை தொடர்ந்து 74 நாட்களாக 2 சதவீதத்திற்குக் கீழே 109 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1782505
(Visitor Counter : 116
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 134.61 கோடியைக் கடந்தது
நாட்டில் கடந்த 24 மணி நேரத்தில் 68,89,025 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 134.61 கோடியைக்  கடந்தது. 1,41,10,887 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 8,168 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,41,46,931 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.38 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 48 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 6,984 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 87,562 ஆக உள்ளது; இது கடந்த 564 நாட்களில் மிகக் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.25 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,84,883 கொவிட் பரிசோதனைகள் செய்யப்பட்டன. இதுவரை சுமார் 65.88 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 31 நாட்களில் 1 சதவீதத்திற்கும் குறைவாக நீடித்து, தற்போது 0.67 சதவீதமாக உள்ளது. தினசரித் தொற்று விகிதம் 0.59 சதவீதமாக பதிவாகியுள்ளது. இந்த எண்ணிக்கை தொடர்ந்து 72 நாட்களாக 2 சதவீதத்திற்குக் கீழே 107 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781585
ரெயில்வே அமைச்சகம்
மும்பை – அகமதாபாத் அதிவேக ரயில்பாதை கட்டுமானத்தில் சூரத் – வாப்பி இடையேயான பணிகளை திருமதி தர்சனா ஜர்தோஸ் பார்வையிட்டார்
மும்பை – அகமதாபாத் அதிவேக ரயில்பாதை கட்டுமானத்தில் சூரத் – வாப்பி இடையேயான பணிகளை ரயில்வே மற்றும் ஜவுளித்துறை இணை அமைச்சர் திருமதி தர்ஷணா ஜர்தோஷ் பார்வையிட்டார். நவ்சாரி மாவட்டம் பட்கா கிராமத்திலிருந்து ஆய்வுப் பயணத்தை அமைச்சர் தொடங்கினார். இந்த ஆய்வின் இறுதியில் டாமன் கங்கா ஆற்றின் குறுக்கே கட்டப்படும் பாலப்பணிகள் நடைபெறும் இடத்தை அவர் பார்வையிட்டார்.
மொத்தம் 352 கிமீ தூரத்திற்கான இந்த ரயில் பாதையில் குஜராத் மாநிலம் 100 சதவீத கட்டுமான ஒப்பந்தப் புள்ளிகளை இந்திய ஒப்பந்ததாரர்களுக்கு வழங்கியுள்ளது. இதற்கு 98.6 சதவீத நிலம் கையகப்படுத்தப்பட்டுள்ளது. அதே சமயம் மகாராஷ்ட்ராவில் 62 சதவீத நிலம் கையகப்படுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1799106
பிரதமர் அலுவலகம்
74-ஆவது ஐ நா பொதுச்சபைக் கூட்டத்திற்கு இடையே சைப்ரஸ் அதிபருடன் பிரதமர் சந்திப்பு
ஐ நா பொதுச்சபையின் 74-ஆவது அமர்வில் நடந்த உயர்மட்டப் பிரிவுக் கூட்டத்திற்கு இடையே பிரதமர் திரு நரேந்திர மோடி, சைப்ரஸ் குடியரசின் அதிபர் திரு நிக்கோஸ் அனஸ்டாசியேட்ஸை சந்தித்தார்.
2018-ஆம் ஆண்டு செப்டம்பர் மாதம் இந்தியக் குடியரசுத் தலைவர் மேற்கொண்ட சைப்ரஸ் பயணத்தின் தொடர்ச்சியாக இருதரப்பு உறவுகளின் விரிவான முன்னேற்றம் குறித்து இரு தலைவர்களும் விவாதித்தனர்.
2018-19 இருதரப்பு வர்த்தகம் 464 மில்லியன் அமெரிக்க டாலராக இருந்தது. இருதரப்பு வர்த்தகத்தின் அளவை பெருமளவுக்கு உயர்த்த வேண்டியதன் அவசியத்தை இரு தலைவர்களும் வலியுறுத்தினர். வர்த்தகமும், முதலீடும் இரண்டு நாடுகளின் பொருளாதாரத்துக்கு கணிசமான ஆற்றலையும், வலிமையையும் அளித்துள்ளது.
ஐ நா பாதுகாப்புச் சபை விரிவாக்கப்படும்போது, இந்தியாவுக்கு நிரந்தர உறுப்பு நாடு என்ற அந்தஸ்து கிடைக்கவும், அணுசக்தி விநியோகக்குழு மற்றும் இதர சர்வதேச அமைப்புகளிலும் இந்தியாவுக்கு இடம் கிடைக்கவும் ஆதரவு அளித்த சைப்ரஸ் அரசுக்கு பிரதமர் நன்றி தெரிவித்தார். சைப்ரஸ் குடியரசின் ஒற்றுமை, பிராந்திய ஒருமைப்பாடு, இறையாண்மை, சுதந்திரத்துக்கு இந்தியா தொடர்ந்து ஆதரவு அளித்து வருவதை அவர் சுட்டிக்காட்டினார்.
சர்வதேச பயங்கரவாத விஷயம் உட்பட பிராந்திய மற்றும் சர்வதேச முக்கியத்துவம் வாய்ந்த விஷயங்கள் குறித்து இரு தலைவர்களும் விவாதித்தனர். சர்வதேச சூரியசக்தி கூட்டணியில் சேருமாறு அதிபர் அனஸ்டாசியேட்ஸ்-க்கு, பிரதமர் மோடி அழைப்பு விடுத்தார்.
(Visitor Counter : 110
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட் நேரத்திலும் அதிகளவிலான ஆர்டிஐ மனுக்கள் மீது நடவடிக்கை
கொவிட் -19 நேரத்திலும், கடந்த 6 மாதங்களாக, அதிகளவிலான ஆர்டிஐ மனுக்கள் மீது நடவடிக்கை எடுக்கப்பட்டதாக, மத்திய பணியாளர் மற்றும் பொது மக்கள் குறைதீர்ப்பு இணையமைச்சர் டாக்டர் ஜிதேந்திர சிங் கூறியுள்ளார்.
தகவல் அறியும் உரிமை சட்டம் சட்டம் கடந்த 2005ம் ஆண்டு அக்டோபர் 12ம் தேதி அமலுக்கு வந்தது. இதன் 15 ஆண்டு நிறைவை முன்னிட்டு, மத்தியமைச்சர் டாக்டர் ஜித்தேந்திர சிங் அளித்த பேட்டியில், ‘‘கடந்த நிதியாண்டின் மார்ச் முதல் செப்டம்பர் வரை 76.49% ஆர்டிஐ மனுக்கள் மீது நடவடிக்கை எடுக்கப்பட்டன. ஆனால் 2020-21ம் நிதியாண்டின் இதே காலத்தில் 93.98% ஆர்டிஐ மனுக்கள் மீது நடவடிக்கை எடுக்கப்பட்டன. கடந்த நிதியாண்டின் இதே காலத்தில் மொத்த வந்த 11,716 ஆர்டிஐ மனுக்களில், 8,962 மனுக்களுக்கு பதில் அளிக்கப்பட்டன. ஆனால் இந்தாண்டில் மொத்தம் வந்த 8,528 மனுக்களில், 8015 மனுக்களுக்கு பதில் அளிக்கப்பட்டன.
கொரோனா தொற்று முடக்க காலத்திலும், மத்திய தகவல் ஆணையம் உறுதியுடன் செயல்பட்டுள்ளது. ஆணையத்தின் விசாரணையில், காணொலி காட்சி உட்பட நவீன தொழில்நுட்பங்கள் பயன்படுத்தப்பட்டதால், அதிகளவிலான மனுக்களுக்கு பதில் அளிப்பது சாத்தியமானது.
ஆர்டிஐ சட்ட அமலாக்கத்தை, மேலும் வலுப்படுத்த, விரைவில் இணைய கருத்தரங்கு/ பயிலரங்குகளை நடத்துவதற்கான சாத்தியங்களை மத்திய தகவல் ஆணையம் ஆலோசித்து வருகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1664041
வணிகம் மற்றும் தொழில்துறை அமைச்சகம்
அறிவுசார் சொத்துரிமையை பாதுகாக்க மத்திய அரசு உறுதிபூண்டுள்ளது: வர்த்தகத்துறை செயலாளர்
ஊடகம் மற்றும் பொழுதுபோக்குத் தொழில் துறைக்காக அக்டோபர் 14 ஆம் தேதி தொடங்கி, 17 ஆம் தேதிவரை கேன்ஸ் நகரில் நடைபெறும் தகவல் தொடர்பு திட்டங்களுக்கான சர்வதேச சந்தையில் இந்திய அறிவுசார் சொத்துரிமைக்கான தகவல் குறிப்பேட்டைத் தொழில் வர்த்தக அமைச்சகத்தால் நிறுவப்பட்டுள்ள சேவைகள் ஏற்றுமதி மேம்பாட்டுக் கவுன்சில் கொண்டு வந்துள்ளது. 160 நாடுகளில் பிரபலமாக உள்ள 60 இந்திய அறிவுசார் சொத்துரிமைகள் குறித்த விவரங்கள் இந்தக் குறிப்பேட்டில் இடம்பெற்றுள்ளன.
கேன்ஸ் நகரில் நடைபெறும் சர்வதேச சந்தையில் இந்தக் குறிப்பேடு வெளியீட்டு நிகழ்ச்சிக்கு மத்திய வர்த்தகத்துறை செயலாளர் அனுப் வாதவான் அனுப்பியுள்ள செய்தியில், சேவைகள் ஏற்றுமதிக்கு ஊக்கமளிக்க படைப்பார்வத்திற்கும், அசல் தன்மைக்கும் ஊறுவிளைவிப்பதிலிருந்து காப்பு அளிக்க மத்திய அரசு உறுதிபூண்டுள்ளது என்று குறிப்பிட்டுள்ளார். இந்தத் தொழில் துறையின் எதிர்கால வளர்ச்சிக்கு அறிவுசார் சொத்துரிமை முக்கியத்துவம் வாய்ந்தது என இந்தியா உறுதியுடன் நம்புவதாகவும் அந்தச் செய்தியில் அவர் குறிப்பிட்டுள்ளார்.
பிரான்ஸ் நாட்டின் கேன்ஸ் நகரில் நடைபெறும் சர்வதேச சந்தையின் இந்திய அரங்கில் 60-க்கும் அதிகமான பிரதிநிதிகள் பங்கேற்றுள்ளனர். இவர்கள் தவிர 115 இந்திய நிறுவனங்களில் இருந்து 250-க்கும் அதிகமான பிரதிநிதிகளும் கலந்து கொண்டுள்ளனர்.
மேலும் விவரங்களுக்கு https://twitter.com/Sepc_India/status
மத்திய அமைச்சரவை
இந்திய மருத்துவ ஆராய்ச்சிக் கழகம் மற்றும் அமெரிக்க சுகாதாரம் மற்றும் மனித சேவைகள் துறையின் தேசிய சுகாதார நிறுவனம், தேசிய ஒவ்வாமை மற்றும் தொற்றுநோய் நிறுவனத்துடன் செய்துகொண்ட ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் இந்திய மருத்துவ ஆராய்ச்சிக் கழகம் மற்றும் அமெரிக்க சுகாதாரம் மற்றும் மனித சேவைகள் துறையின் தேசிய சுகாதார நிறுவனம், தேசிய ஒவ்வாமை மற்றும் தொற்றுநோய் நிறுவனத்துடன் செய்துகொண்ட ஒப்பந்தத்திற்கு ஒப்புதல் அளித்துள்ளது.
இந்த ஒப்பந்தத்தின்படி, சென்னையில் உள்ள இந்திய மருத்துவ ஆராய்ச்சிக் கழகத்தின் தேசிய காசநோய் ஆராய்ச்சி நிறுவனம், அமெரிக்க நிறுவனங்களுடன் இணைந்து புதுமையான ஆராய்ச்சிப் பணிகளை மேற்கொள்வதுடன், தொற்றுநோயியல், மருந்து, மூலக்கூறு உயிரியல், மருத்துவ பூச்சியியல், ஒட்டுண்ணியியல், தடுப்பு மருந்து, நுண்உயிரியல் மற்றும் தொற்றுநோயியல், துறைகளில் நோய்த் தடுப்புக்கான புதிய தொழில்நுட்பங்கள், நோய் கண்டறிதல் மற்றும் வெப்பமண்டல தொற்றுநோய் மற்றும் ஒவ்வாமை நோய்களுக்கு சிகிச்சை அளிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1804288
PIB Headquarters
துணை தலைமை தொழிலாளர் ஆணையராக வி. ஸ்ரீநிவாஸ் பொறுப்பேற்பு
மத்திய தொழிலாளர் பணியைச் சேர்ந்த திரு.வி. ஸ்ரீநிவாஸ், மத்திய தொழிலாளர் மற்றும் வேலைவாய்ப்பு அமைச்சகத்தின் சென்னை பிரிவில் துணை தலைமை தொழிலாளர் ஆணையராக பொறுப்பேற்றார். அவர் தமிழ் மற்றும் புதுச்சேரியின் பொறுப்பினை அவர் வகிப்பார்.
கப்பல் போக்குவரத்து அமைச்சகம்
வெற்றிகரமான சர்வதேச நடைமுறைகளின்படி மத்திய துறைமுகங்களை நிர்வகிப்பதற்கான முக்கிய துறைமுக அதிகாரங்கள் மசோதா, 2020 – இன்று நாடாளுமன்றம் நிறைவேற்றியது
முக்கிய துறைமுக அதிகாரங்கள் மசோதா, 2021-ஐ நாடாளுமன்றம் இன்று நிறைவேற்றியது. துறைமுகங்கள், கப்பல் மற்றும் நீர்வழித்துறை இணை அமைச்சர்  திரு மன்சுக் மாண்டவியா இம்மசோதாவை மாநிலங்களவையில் இன்று தாக்கல் செய்தார். மசோதா நிறைவேற்றப்பட்ட நிலையில், குடியரசுத் தலைவரின் ஒப்புதலுக்காக அது கொண்டு செல்லப்படும்.
துறைமுக உள்கட்டமைப்பின் விரிவாக்கத்தை ஊக்குவிப்பதையும், வணிகம் மற்றும் வர்த்தக வசதிகளை அளிப்பதையும் நோக்கமாகக் கொண்ட இந்த மசோதா, முடிவெடுக்கும் முறையைப் பரவலாக்கி, முக்கிய துறைமுகங்களின் நிர்வாகத்தை செம்மையாக்கும். வேகமாகவும், வெளிப்படையான முறையிலும் முடிவுகளை எடுப்பதை ஊக்குவித்து, பங்குதாரர்களுக்கு பலனளித்து, சிறப்பான திட்ட செயலாக்கத்திற்கு வழிவகுக்கும்.
வெற்றிகரமான சர்வதேச நடைமுறைகளின்படி மத்திய துறைமுகங்களின் நிர்வாக வழிமுறைகளை மாற்றியமைத்து, முக்கிய துறைமுகங்களின் செயல்பாடுகளில் வெளிப்படைத்தன்மையை கொண்டு வர இம்மசோதா உதவும்.
முடிவெடுப்பதில் முழு தன்னாட்சியை வழங்குவதன் மூலமும், முக்கிய துறைமுகங்களின் நிறுவன கட்டமைப்பை நவீனப்படுத்துவதன் மூலமும் துறைமுகங்களுக்கு அதிகாரமளித்து அவற்றின் செயல்திறனை அதிகரிக்க இந்த மசோதா வழிவகுக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1696767
------
(Visitor Counter : 187
குடியரசுத் தலைவர் செயலகம்
கோரக்பூரில் மகாயோகி கோரக்நாத் விஷ்வவித்யாலயாவை திறந்து வைத்தார் குடியரசுத் தலைவர் திரு. ராம் நாத் கோவிந்த்
குடியரசுத் தலைவர் திரு ராம் நாத் கோவிந்த், உத்தரப் பிரதேசத்தின் கோரக்பூரில் மகாயோகி கோரக்நாத் விஷ்வவித்யாலயாவை இன்று  திறந்து வைத்தார்.
நிகழ்ச்சியில் பேசிய அவர், உயர் கல்வித்துறையில், சிறப்புமிக்க எதிர்காலத்தை இந்தியா கொண்டுள்ளதாகக் குறிப்பிட்டார். டக்சிலாவில் உலகின் முதல் பல்கலைக்கழகம் முதல் நாளந்தா, விக்ரமசீலா மற்றும் வல்லபி போன்ற பல்கலைக்கழகங்கள் வரை சில காலங்களுக்கு பாரம்பரியம் மறைந்திருந்தது. ஆனால் நமது விஞ்ஞானிகள், மருத்துவர்கள் மற்றும் ஆசிரியர்கள் ஆகியோர் தங்களது அறிவாற்றல் மற்றும் அர்ப்பணிப்பால் உலகில் தொடர்ந்து தங்களது ஆற்றலைப் பயன்படுத்தி வருகிறார்கள். நமது மாணவர்கள், பழங்கால பாரம்பரிய அறிவை முன்னெடுத்துச் செல்லும் திறன் பெற்றவர்கள் என்ற நம்பிக்கையை அவர்கள் நம்முள் விதைக்கிறார்கள். தற்சார்பு மிக்க, வலுவான மற்றும் ஆரோக்கியமான இந்தியாவைக் கட்டமைப்பதில் பங்களிக்கும் அறிவார்ந்த மாணவர்களை மகாயோகி கோரக்நாத் பல்கலைக்கழகம் தயார் செய்யும் என்று அவர் நம்பிக்கை தெரிவித்தார்.
யோகா, ஆயுர்வேதம், மருத்துவக் கல்வி, உயர்கல்வி மற்றும் தொழில்நுட்பக் கல்வி உள்ளிட்ட பிரிவுகளுடன் தற்போதைய தேவையைக் கருத்தில் கொண்டு, வேலை வாய்ப்பை உருவாக்கும் வகையிலான பாடங்களையும் இந்தப் பல்கலைக்கழகம் வழங்கும் என்று குடியரசுத் தலைவர் குறிப்பிட்டார். உயர்நிலை ஆராய்ச்சியை ஊக்குவிப்பதுடன் இந்தப் பல்கலைக்கழகம், தொழிற்கல்வி மற்றும் திறன் வளர்ச்சி சார்ந்த பாடத்திட்டங்களையும் மாணவர்களுக்கு அளிக்கும்.
பல நூற்றாண்டுகளாக சமூக- மதம் சார்ந்த விழிப்புணர்வை இந்தியாவில் ஏற்படுத்துவதில் கோரக்ஷா பீடம் தொடர்ந்து முக்கிய பங்கு வகிப்பதாக குடியரசுத் தலைவர் கூறினார். இந்திய சுதந்திர போராட்டத்தின்போது இந்தப் பீடம், அரசியல் விழிப்புணர்வை ஏற்படுத்துவதில் முக்கிய பங்களிப்பை வழங்கியது. தற்போதும் மக்களுக்கான விழிப்புணர்வு, மக்கள் சேவை, கல்வி மற்றும் மருத்துவ சேவையை வழங்குவதில் ஸ்ரீ கோரக்ஷா பீடம் தீவிரமாக ஈடுபட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749929
எரிசக்தி அமைச்சகம்
இந்தியா - பிரான்ஸ் இடையே எரிசக்தி பாதுகாப்புத் துறையில் புரிந்துணர்வு ஒப்பந்தம் மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவைக் குழு இந்தியா - பிரான்ஸ் இடையே எரிசக்தி பாதுகாப்புத் துறையில் கையெழுத்திடப்பட்ட புரிந்துணர்வு ஒப்பந்தம் குறித்து எடுத்துரைக்கப்பட்டது. இந்தப் புரிந்துணர்வு ஒப்பந்தம் அக்டோபர் 17 2018 அன்று கையெழுத்திடப்பட்டது.
தாக்கம்
அறிவியல் மற்றும் தொழில்நுட்பம் குறித்த இந்த புரிந்துணர்வு ஒப்பந்தம் அறிவுசார் பரிமாற்றம் மற்றும் தொழில்நுட்ப உதவித் துறையில் ஒத்துழைப்பு ஆகியவற்றை ஊக்குவிக்கும். இந்த ஒப்பந்தம் கொள்கைகள், திட்டங்கள் மற்றும் எரிசக்திப் பாதுகாப்பு தொடர்பான தொழில்நுட்பம் மற்றும் தேவை குறித்த மேலாண்மை தொடர்பான தகவல்களைப் பரிமாறிக்கொள்ள உதவும் என்று எதிர்பார்க்கப்படுகிறது.
பலன்கள்
இந்தப் புரிந்துணர்வு ஒப்பந்தம் பாதுகாப்பு தொடர்பான விழிப்புணர்வை ஏற்படுத்தும். இதன்மூலம் எரிசக்திப் பாதுகாப்புத் தொழில்நுட்பம் குறித்த ஆய்வு, வளர்ச்சி, செயல் முறை விளக்கம் ஆகியவற்றை ஊக்குவிக்கும். மின் வாகன போக்குவரத்துத் துறையில் கவனம் செலுத்தப்படும்.
நிதி அமைச்சகம்
சரக்கு & சேவை வரியின் இரண்டாம் ஆண்டு நிறைவு விழா 01 ஜூலை 2019 அன்று கொண்டாடப்படவுள்ளது
சரக்கு மற்றும் சேவை வரி அமலுக்கு வந்ததன் இரண்டாம் ஆண்டு நிறைவு விழா, நாளை கொண்டாடப்படுகிறது. மத்திய நிதி மற்றும் கம்பெனி விவகாரங்கள் துறை இணையமைச்சர் திரு அனுராக் தாகூர் இந்த விழாவிற்கு தலைமையேற்கவுள்ளார்.
பொருளாதார விவகாரங்கள் துறை செயலாளர் திரு சுபாஷ் சி கார்க், வருவாய்த் துறை செயலாளர் டாக்டர் அஜய் பூஷன் பாண்டே, நிதியமைச்சகத்தின் செயலாளர்கள் மத்திய மறைமுக வரிகள் வாரியத்தின் தலைவர் திரு பி கே தாஸ்,மற்றும் உறுப்பினர்களும், மற்றும் மத்திய அரசின் பல்வேறு துறைகளைச் சேர்ந்த உயரதிகாரிகளும் இந்த விழாவில் பங்கேற்கவுள்ளனர். பல்வேறு தொழில் வணிக சங்கங்களின் நிர்வாகிகளும் பெருமளவில் பங்கேற்கவுள்ளனர். இதேபோன்ற விழாக்கள், நாடு முழுவதும் உள்ள அனைத்து மாநிலங்கள் மற்றும் யூனியன் பிரதேசங்களிலும் கொண்டாடப்பட உள்ளது.
நாளை நடைபெறும் விழாவின் போது, குறு, சிறு, நடுத்தரத் தொழில்களுக்கான ஜிஎஸ்டி என்ற நூலும் வெளியிடப்பட உள்ளது.
நாடு முழுவதும் ஒரே சீரான வரி விதிக்க வகை செய்யும் ஜிஎஸ்டி, 30 ஜூன் 2017 நள்ளிரவில் நாடாளுமன்ற மைய மண்டபத்தில் நடைபெற்ற பிரம்மாண்ட விழாவில் தொடங்கி வைக்கப்பட்டு, 01, ஜூலை 2017 முதல் நடைமுறைக்கு வந்தது குறிப்பிடத்தக்கது.
கூடுதல் விவரங்களுக்கு www.pib.nic.in இணையதளத்தைக் காணவும்.